मॉडिफाइड कर लगाए पटिए, 20 और डंपरों की फिटनेस निरस्त
भोपाल| रेत माफियाओं पर 16 फरवरी को कार्रवाई के बाद जब्त किए 52 रेत के डंपरों की जांच अब आरटीओ कर रहा है। आरटीओ ने एक बार फिर कार्रवाई करते हुए ऐसे 20 और डंपरों की फिटनेस निरस्त की है, जिनमें मॉडिफाइड कर लगाए पटिए लगाए गए थे। शनिवार को इसके आदेश जारी कर दिए गए हैं। इन गाड़ियों पर करीब 7 लाख रुपए अतिरिक्त जुर्माना भी किया गया है। परिवहन निरीक्षक गिरजेश वर्मा ने बताया कि सारे डंपरों की जांच हो गई है। एक-एक कर जुर्माना लगाया जाएगा। खनिज निरीक्षक अशोक द्विवेदी की माने तो लालपरेड मैदान में खड़े 52 डंपरों को 26वीं बटालियन में खड़ा करा दिया गया है। इसमें से ज्यादातर ने जुर्माना भर दिया है। आरटीओ रिपोर्ट आने पर छोड़ा जाएगा। 24 पर कार्रवाई बाकी है।
hin_Deva hin_Deva